SK Úradný vestník Európskej únie C 100/6

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 100/04)

Číslo pomoci: XA 384/07

Členský štát: Belgicko

Región: Vlaanderen

Názov schémy štátnej pomoci alebo názov podniku prijímajúceho individuálnu pomoc: Vlaams Centrum voor Agro- en Visserijmarketing vzw (VLAM)

Právny základ: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Grant vo výške 60 000 EUR rozložený na tri programy takto:

34 000 EUR na poskytované konzultačné služby,

9 000 EUR na organizovanie fór na výmenu poznatkov,

17 000 EUR na publikácie

Maximálna intenzita pomoci: Intenzita pomoci je 100 %

Dátum implementácie: Pomoc sa začne poskytovať 1. januára 2008

Trvanie schémy štátnej pomoci alebo individuálnej štátnej pomoci: Pomoc sa poskytuje na činnosti vykonávané od 1. januára 2008 do 31. decembra 2008

Účel pomoci: V roku 2008 chce nezisková organizácia VLAM viesť aktívnu kampaň za rozvoj a šírenie loga, aby mohli spotrebitelia identifikovať miesta predaja poľnohospodárskych výrobkov. Kampaň je určená na uľahčenie kontaktu medzi výrobcami a spotrebiteľmi

VLAM má v úmysle vykonávať tieto činnosti:

Pomoc sa poskytuje podľa článku 15 nariadenia (ES) č. 1857/2006 a je v súlade s týmto článkom:

Článok 15 ods. 2 písm. c), ktorý sa týka konzultačných služieb poskytovaných tretími stranami, poplatkov za služby, ktoré nepredstavujú trvalú alebo pravidelnú činnosť ani nesúvisia so zvyčajnými prevádzkovými výdavkami podniku, ako sú napríklad rutinné daňové konzultačné služby, pravidelné právne služby alebo reklama.

Článok 15 ods. 2 písm. d), ktorý sa týka organizácie a účasti na fórach, na ktorých si podniky navzájom odovzdávajú poznatky, na súťažiach, výstavách a veľtrhoch.

Článok 15 ods. 2 písm. f): publikácie, ako napríklad katalógy alebo webové stránky, ktoré prezentujú faktické informácie o výrobcoch z daného regiónu alebo o výrobcoch daného výrobku za predpokladu, že informácia a prezentácia je neutrálna, a že všetci dotknutí výrobcovia majú rovnaké príležitosti na prezentáciu v publikácii

Príslušné odvetvia hospodárstva: Sektory pôdohospodárstva a dobytkárstva

Názov a adresa orgánu poskytujúceho pomoc::

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Webová adresa: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Ďalšie informácie: Bez tejto štátnej pomoci by nebolo možné dosiahnuť cieľ programu a bolo by nemožné vykonať projekt

Jules VAN LIEFFERINGE

generálny tajomník

Číslo pomoci: XA 387/07

Členský štát: Španielsko

Región: Comunidad Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Právny základ: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Plánované výdavky na pomoc na pestovanie čerešní sú 1 300 000 EUR.

Plánované výdavky na pomoc na pestovanie viniča sú 150 000 EUR

Maximálna intenzita pomoci: Odhadovaná intenzita pomoci založená na hodnotiacom module v žiadnom prípade nepresiahne 49,74 % pre čerešne a 39,98 % pre vinice.

Maximálna pomoc pre čerešne je 20 000 EUR.

Pomoc na pestovanie viniča zaručená pre každého poľnohospodára nepresiahne maximálnu pomoc vypočítanú v súlade s článkom 11 ods. 2 a 3 nariadenia (ES) č. 1857/2006

Dátum implementácie: Desať dní po uverejnení v Úradnom vestníku Autonómneho spoločenstva Valencie

Trvanie schémy štátnej pomoci alebo individuálnej štátnej pomoci: Do 31. decembra 2008

Účel pomoci: Pomoc je určená na náhradu strát na potenciálnej výrobe poľnohospodárskych podnikov zaoberajúcich sa pestovaním čerešní a viniča, ktoré boli spôsobené nepriaznivými poveternostnými podmienkami v rokoch 2006 a 2007, a tým uľahčiť pokračovanie prevádzky príslušných poľnohospodárskych podnikov.

Článok 11: Pomoc pri stratách spôsobených nepriaznivými poveternostnými udalosťami.

Pomoc je určená na náhradu zníženia príjmov z predaja výrobku vyplývajúceho z nepriaznivých poveternostných udalostí

Príslušné odvetvia hospodárstva: Poľnohospodárske odvetvie: pestovanie čerešní a viniča

Názov a adresa orgánu poskytujúceho pomoc:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Internetová stránka: http://www.docv.gva.es/portal/portal/2007/12/03/pdf/2007_14504.pdf

Valencia, 26. novembra 2007

Generálny riaditeľ pre poľnohospodársku výrobu

Laura PEÑARROYA FABREGAT

Číslo pomoci: XA 388/07

Členský štát: Taliansko

Región: Piemonte

Názov schémy štátnej pomoci alebo názov podniku prijímajúceho individuálnu štátnu pomoc: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Právny základ: Legge regionale n. 29/2002

d.g.r. n. 36-6961 del 24 settembre 2007

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Ročné výdavky plánované v rámci schémy: 0,40 mil. EUR.

Celková výška individuálnych grantov: 2,40 mil. EUR

Maximálna intenzita pomoci: Maximálna intenzita pomoci:

100 % na prieskum trhu, vývoj výrobkov a vypracovanie výrobných noriem (pozri bod 1.2.1.A prílohy k vyhláške regionálneho úradu č. 36-6961 [d.g.r. n. 36-6961 del 24.09.2007 punto 1.2.1.A)];

100 % na technickú expertízu pre obchodné dohody a partnerstvá (pozri bod 1.2.1.B prílohy v vyhláške regionálneho úradu č. 366961 [d.g.r. n. 36-6961 del 24.09.2007 punto 1.2.1.B)];

100 % na propagačné opatrenia, účasť na veľtrhoch a podobných podujatiach (pozri bod 1.2.1.D prílohy k vyhláške regionálneho úradu č. 36-6961 [d.g.r. n. 36-6961 del 24.09.2007 punto 1.2.1.D)]

Dátum implementácie:

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci a oprávnené výdavky: Ciele pomoci:

Pomoc v zmysle článku 14 nariadenia (ES) č. 1857/2006 zameraná na propagáciu kvality poľnohospodárskych výrobkov.

Pomoc možno poskytnúť predovšetkým na pokrytie nákladov podnikov prvovýroby na tieto činnosti, pokiaľ súvisia s vývojom kvality poľnohospodárskych výrobkov:

— činnosti prieskumu trhu, koncepcia a dizajn výrobkov vrátane pomoci poskytnutej na vypracovanie žiadostí o uznanie zemepisných označení a označení pôvodu alebo osvedčení osobitného charakteru v súlade s príslušnými nariadeniami Spoločenstva,

— zavedenie schém zaistenia kvality ako ISO série 9000 alebo 14000, systémov založených na analýze rizika a kritických kontrolných bodoch (HACCP), systémov sledovateľnosti, systémov zaistenia rešpektovania autenticity a marketingových noriem alebo systémov environmentálneho auditu,

— odborná príprava pracovníkov o používaní schém a systémov uvedených v predchádzajúcom bode,

— poplatky ukladané uznanými certifikačnými orgánmi za počiatočné osvedčenie zaistenia kvality a podobných systémov,

— povinné kontrolné opatrenia uskutočnené podľa právnych predpisov Spoločenstva alebo vnútroštátnych právnych predpisov príslušnými orgánmi alebo v ich mene, pokiaľ právne predpisy Spoločenstva nevyžadujú, aby tieto náklady znášali podniky.

Pomoc v zmysle článku 15 nariadenia (ES) č. 1857/2006 zameraná na propagáciu obchodných dohôd a partnerstiev.

Pokiaľ ide o konzultačné služby poskytované tretími stranami, možno financovať náklady, ktoré nesúvisia so stálymi alebo opakovanými službami ani s každodennými výdavkami podniku napr. na bežné daňové poradenstvo, pravidelné právne poradenstvo alebo reklamu.

Pomoc v zmysle článku 15 nariadenia (ES) č. 1857/2006 zameraná na propagáciu účasti na propagačných podujatiach (veľtrhy a podobné podujatia).

Pomoc možno poskytnúť podnikom prvovýroby, najmä so zreteľom na organizáciu a účasť na fórach, kde si podniky navzájom odovzdávajú poznatky, na súťažiach, výstavách a veľtrhoch, na tieto náklady:

— registračné poplatky,

— cestovné náklady,

— náklady na publikácie,

— náklady na prenájom stánkov,

— symbolické ceny udeľované v rámci súťaží až do hodnoty 250 EUR na jednu cenu a víťaza.

Pomoc možno poskytnúť aj na pokrytie nákladov na také publikácie, ako sú katalógy a internetové stránky podávajúce faktické informácie o výrobcoch z daného regiónu alebo o výrobcoch daného výrobku za predpokladu, že takáto informácia a prezentácia je neutrálna, a že všetci výrobcovia majú rovnakú príležitosť na prezentáciu v publikáciách

Príslušné odvetvie(-a) hospodárstva: Poľnohospodárstvo a súvisiace služby a činnosti. Všetky výrobné odvetvia, ktorých výrobky sú zahrnuté do definície uvedenej v článku 2 ods. 2 nariadenia (ES) č. 1857/2006

Názov a adresa orgánu poskytujúceho pomoc:

Regione Piemonte Direzione Agricoltura Corso Stati Uniti, 21 I-10129 Torino

Internetová stránka: Priame spojenie na kompletný text schémy pomoci je takéto:

http://www.regione.piemonte.it/governo/bollettino/abbonati/2007/39/suppo2/00000001.htm

Ďalšie informácie: Plánované trvanie schémy pomoci je do roku 2013, t. j. do skončenia účinnosti usmernení Spoločenstva pre štátnu pomoc v odvetví poľnohospodárstva a lesníctva na roky 2007 až 2013 (Ú. v. EÚ C 319, 27.12.2006, s. 1) a nariadenia o výnimkách, nariadenia (ES) č. 1857/2006. Ročné výdavky 400 000 EUR sú uvedené vo viacročnom rozpočte piemontského regiónu a schválené regionálnym zákonom č. 10 z 23. apríla 2007 na roky 2007, 2008 a 2009. Od roku 2010 do roku 2013 každý rok vymedzia finančné prostriedky na schémy štátnej pomoci následné regionálne legislatívne akty účtovného a finančného charakteru

XA číslo: XA 390/07

Členský štát: Francúzsko

Región: Département de l'Hérault

Názov schémy štátnej pomoci: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Právny základ::

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Ročné výdavky plánované v rámci schémy štátnej pomoci: 70 000 EUR podľa rozpočtu, ktorý je k dispozícii

Maximálna intenzita pomoci: Pohybuje sa od 15 % do 40 % celkových oprávnených nákladov v závislosti od materiálu a od toho, či sú alebo nie sú k dispozícii iné verejné finančné zdroje, pričom sa berie ohľad na skutočnosť, že generálna rada bude dbať na to, aby sa nikdy neprekročila hranica 40 % pri prípadnej kumulácii pomoci

Dátum implementácie: Dňom doručenia potvrdenia o prijatí Komisiou

Trvanie schémy štátnej pomoci: 2007-2013

Účel pomoci: Táto schéma pomoci spadá do pôsobnosti článku 4 nariadenia (ES) č. 1857/2006.

Implementácia tohto programu musí umožniť dosiahnutie cieľa ochrany životného prostredia v zmysle článku 4 bodu 3 písm. d) uvedeného nariadenia.

Oprávnené výdavky sa budú vzťahovať na nákup výkonných poľnohospodárskych zariadení, ktoré by umožňovali obmedziť používanie chemických hnojív a výrazne znečisťujúcich prípravkov na ochranu rastlín, znížiť mieru vstupov do pôdy a takisto prispieť k rozvoju ekologických pestovateľských postupov. Tým, že sa napr. nahradí chemické odstraňovanie buriny mechanickým odstraňovaním buriny, sa zníži miera používania herbicídov a tým aj ich prítomnosť v pôde a podzemných a povrchových vodách.

Táto pomoc zároveň prispeje k zníženiu nákladov jednotlivých poľnohospodárskych podnikov v zmysle článku 4 bodu 3 písm. a) nariadenia (ES) č. 1857/2006, keďže bude vyhradená pre družstvá CUMA (družstvá používateľov poľnohospodárskych zariadení). Investovanie do družstiev CUMA umožňuje spájať potreby; poľnohospodári optimalizujú a racionalizujú svoje investície na úrovni viacerých podnikov. Nákup materiálu v rámci CUMA umožňuje predísť nadmernému investovaniu jednotlivých podnikov. Takto sa za rovnakých okolností podporuje konkurencieschopnosť podnikov.

Zoznam oprávnených poľnohospodárskych zariadení sa nachádza v prílohe k tomuto formuláru o výnimke

Príslušné odvetvia hospodárstva: Pomoc je otvorená pre všetky CUMA, bez ohľadu na ich oblasť činnosti, za predpokladu, že zodpovedajú definícii MSP v zmysle textov Spoločenstva

Názov a adresa orgánu poskytujúceho pomoc:

Conseil général de l'Hérault Hôtel du département 1000, rue d'Alco F-34087 Montpellier cedex 4

Internetová stránka: www.cg34.fr

rubrika: Économie/agriculture/production/appui au développement/en savoir plus: aide à l'investissement en CUMA.

Zoznam oprávnených ekologických poľnohospodárskych zariadení:

1. Zariadenia na obrábanie pôdy, najmä:

Drviče rastlín

Rozprašovače

Rotačné drviče

Kypriče

Rotačné kosačky

Podzemné pluhy

Brány.

Používaním týchto zariadení sa obmedzuje chemické odstraňovanie buriny, prevzdušňuje pôda a umožňuje lepšie spracovanie organickej hmoty, pričom sa zlepší štruktúra pôdy. Výdavky na nákup týchto poľnohospodárskych zariadení prispejú k dosiahnutiu cieľa zlepšenia prírodného prostredia v súlade s článkom 4 bodom 3 písm. d) nariadenia (ES) č. 1857/2006.

2. Biopalivové zariadenia, najmä:

Dekantačné nádrže

Zberné silá

Baliace stroje

Skladovacie silá

Čerpadlá

Triediče

Skladovacie nádrže

Lisovacie jednotky

Lisy na olej

Špirálové skrutky

Sušičky

Filtre.

Tieto zariadenia umožňujú výrobu „biopalív“ z repky olejnej a zo slnečnice. Budú sa financovať, ak sú tieto zariadenia určené výlučne na výrobu „biopalív“.

3. Zariadenia spojené s pridávaním organickej hmoty, najmä:

Rozmetacie cisterny

Rozmetače hnojiva

Rozmetače kompostu

Kompostovače

Rozmetače organickej hmoty

Drviče rastlín.

Pridaním organickej hmoty sa predchádza používaniu chemických hnojív. Organická hmota okrem toho vylepšuje štruktúru pôdy a zvyšuje jej zadržiavaciu kapacitu. Opatrenie je teda v súlade s cieľom ochrany životného prostredia uvedenom v článku 4 bode 3 písm. d) nariadenia (ES) č. 1857/2006.

4. Zariadenia na strihanie za zelena, najmä:

Hrotovací žací stroj na výhonky

Mechanický odlamovač jalových výhonkov

Drviče na výhonky

Prístroje na upevňovanie

Usekávače vrcholčekov

Stroje na orezávanie viniča

Prerieďovače listov

Zdvíhače.

Tieto zariadenia sa používajú predovšetkým na viazanie viniča a udržiavanie pozemkov.

Lepšie viazanie umožňuje menšie používanie prípravkov na ochranu rastlín vzhľadom na menšiu a zdravšiu plochu listu.

5. Zariadenia, vďaka ktorým sa obmedzuje znečisťovanie prípravkami na ochranu rastlín, najmä:

Umývačky zberových zariadení

Programovateľné počítadlá objemu

Presné zariadenie na určovanie polohy

Náčinie na preplachovanie nádrží

Ošetrovanie: pomocou technológie GPS

Zariadenia na pomoc pri rozhodovaní

Zariadenia určené na riadenie prietoku

Rekuperačné zásobníky na hnojové zmesi

Tieto zariadenia znižujú mieru chemických vstupov a zvyšujú účinnosť úprav

Číslo pomoci: XA 391/07

Členský štát: Španielsko

Región: Región de Murcia

Názov schémy štátnej pomoci alebo názov podniku prijímajúceho individuálnu štátnu pomoc: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Právny základ: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Plánované ročné výdavky sú v objeme 2 000 000 EUR, za šesťročné obdobie je suma 12 000 000 EUR

Maximálna intenzita pomoci: Podľa článku 4 návrhu nariadenia nesmie pomoc presiahnuť 275 000 EUR ročne na radu pre výrobky podliehajúce nariadeniu (EHS) č. 2092/91, alebo 160 000 EUR pre výrobky podliehajúce nariadeniam (ES) č. 510/2006 a (ES) č. 1493/1999.

V zmysle článku 3 však maximálna výška pomoci závisí od príslušného oprávneného výdavku. Preto:

Na pomoc vzťahujúcu sa na činnosti rád (článok 3.A) do 70 % celkových výdavkov za informácie a propagáciu môže byť poskytnutých v rámci programov súvisiacich s kvalitou potravín (podliehajúce maximu vo výške 90 000 EUR) (bod 1.1) a takisto do 70 % na pomoc na výskum trhu (maximálne však 20 000 EUR ročne) (bod 1.3). Pre druhovú reklamu je povolená pomoc do výšky 50 %, maximálne však 20 000 EUR (bod 1.2).

Na náklady na dočasné kontrolné opatrenia je povolená pomoc do 100 % alebo do 60 %, podľa toho, či ich vykonávajú rady pre výrobky podliehajúce nariadeniu (EHS) č. 2092/91 alebo či ich vykonávajú rady pre výrobky podliehajúce nariadeniam (ES) č. 510/2006 a (ES) č. 1493/1999 (v prípade posledných dvoch nariadení však maximálne 60 000 EUR ročne) (článok 3.A.2).

Na zostavenie výborov (článok 3.B) môže byť poskytnutá pomoc do výšky 100 %, podliehajúca maximu vo výške 60 000 EUR ročne na prvých päť rokov (a maximu 300 000 EUR za päťročné obdobie ako celok) (bod 1); pomoc na informačné, reklamné a publikačné činnosti sa bude postupne počas päťročného obdobia od vytvorenia regulačného výboru znižovať a obmedzenia sú rovnaké ako obmedzenia uvedené pre druhovú reklamu a pre výskum, t. j. 20 000 EUR ročne (bod 2). Na náklady dočasných kontrolných opatrení sa bude pomoc takisto počas prvých piatich rokov postupne znižovať od založenia regulačného výboru zo 100 % na 60 % a jej maximálny objem bude do 60 000 EUR ročne (bod 3)

Dátum implementácie: Január 2008

Trvanie schémy štátnej pomoci alebo individuálnej štátnej pomoci: Do decembra 2013

Účel pomoci: Pomoc uvedená v návrhu nariadenia sa udeľuje pre činnosti regulačných výborov pre označenia pôvodu a zemepisné označenia aj pre výbor Murcie pre ekologické hospodárstvo v súvislosti s kontrolou a podporovaním kvality výrobkov, ktorými sa zaoberajú a uhrádzaním nákladov na zakladanie nových orgánov.

Subvencie poskytnuté podľa návrhu nariadenia v súvislosti s činnosťami výborov sú v súlade s článkom 15 ods. 2 písm. c) a d) v bode i), iii) a iv) a písm. e) nariadenia (ES) č. 1857/2006 a článku 3.A.1 a B.2 návrhu nariadenia a článku 14 písm. a) a e) nariadenia s článkom 3.A.2 a B.3 návrhu nariadenia.

Pokiaľ ide o pomoc na zakladanie výborov, vzťahuje sa na ňu ustanovenie v opatreniach uvedených v článku 9 nariadenia, ktorý zahŕňa oprávnené výdavky uvedené v oddieli 3, ktoré sú zahrnuté v článku 3.B.1 návrhu nariadenia

Príslušné odvetvia hospodárstva: Poľnohospodárska výroba, zahrňujúca živočíšne a rastlinné výrobky

Názov a adresa orgánu poskytujúceho pomoc:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Internetová stránka: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Ďalšie informácie: Pomoc sa nevypláca priamo výrobcom, ale prostredníctvom regulačných výborov pre označenia pôvodu a zemepisné označenia a výboru Murcie pre ekologické hospodárstvo pre výrobky podliehajúce nariadeniu Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín, nariadeniu Rady (ES) č. 1493/1999 zo 17. mája 1999 o spoločnej organizácii trhu s vínom a nariadeniu Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín.